O‘zbekiston va Qozogʻiston Prezidentlari tor doirada uchrashuv oʻtkazdi

16.09.2017
Koʻksaroy qarorgohida 16-sentabr kuni mamlakatimizga davlat tashrifi bilan kelgan Qozogʻiston Respublikasi Prezidenti Nursulton Nazarboyevni rasmiy kutib olish marosimi boʻldi. Oliy martabali mehmon sharafiga faxriy qorovul saf tortdi.
Shavkat Mirziyoyev va Nursulton Nazarboyev shohsupaga koʻtarildilar. O‘zbekiston va Qozogʻistonning davlat madhiyalari yangradi. Prezidentlar faxriy qorovul safi oldidan oʻtdilar.
Davlat rahbarlari dastlab tor doirada uchrashuv oʻtkazdi. Muloqotda mamlakatlarimiz oʻrtasidagi hamkorlikni yanada rivojlantirish istiqbollari muhokama qilindi, tomonlarni qiziqtirgan mintaqaviy va xalqaro masalalar yuzasidan fikr almashildi.